2533/1948 Ú. l. I
Vyhláška ministra zahraničných vecí, ktorou sa vyhlasuje rozhodnutie Smiešanej komisie československo-maďarskej pre výmenu obyvateľstva číslo 54.

2533.
VYHLÁŠKA
ministra zahraničných vecí
zo dňa 5. októbra 1948,
ktorou sa vyhlasuje rozhodnutie Smiešanej komisie československo-maďarskej pre výmenu obyvateľstva číslo 54.

Vyhlasujem rozhodnutie č. 54 Smiešanej komisie zriadenej podľa Dohody uzavretej medzi Československou republikou a Maďarskom o výmene obyvateľstva zo dňa 27. februára 1946, publikovanej pod č. 145/46 Sb.
Podotýkam, že rozhodnutia tejto Smiešanej komisie sú povinné obe smluvné strany podľa ustanovenia čl. XI., ods. 3 Dohody vykonať.

Minister zahraničných vecí:
Dr. VI. Clementis v. r.


Československo-maďarská Smiešaná komisia pre výmenu obyvateľstva, vyniesla v Budapešti dňa 24. septembra 1948 toto
rozhodnutie číslo 54
o úprave niektorých alimentačných otázok.
Článok I.
Ak osoba, ktorá sa presídľuje, má vôči osobe, ktorá sa nepresídľuje, rodinneprávnu alimentačnú povinnosť, — čím sa rozumejú alimentačné pohľadávky detí (aj nemanželských), potomkov vôbec, manželky, manžela, rodičov, starých rodičov a ďalších predkov, nevesty, — ďalej ak osoba, ktorá sa presídľuje, má v prospech inej osoby alimentačnú povinnosť zakládajúcu sa na smluve, alebo ak osoba, ktorá sa presídľuje, má voči osobe, ktorá sa nepresídľuje, takúto rodinneprávnu alebo smluvnú pohľadávku, Smluvné strany na základe čl. VI. Dohody o výmene obyvateľstva umožnia v medziach tohto rozhodnutia transfer alimentov alebo peňažného plnenia nahradzujúceho naturálne vydržovanie.
Článok II.
Aby zaviazaná strana mohla splniť svoju alimentačnú povinnosť, podá u Národnej banky Československej alebo u Maďarskej národnej banky (v ďalšom Ceduľové banky), príslušnej podľa jej bydliska, zodpovedne všeobecným predpisom žiadosť o transfer sumy, ktorú hodlá poukázať, pričom priloží doklady, ktoré preukazujú právny titul ako aj to, že ide o presídlenca.
Článok III.
(1) Obe Ceduľové banky uhradia platbu osoby povinnej plniť v prospech osoby presídlenej, resp. platbu osoby presídlenej povinnej plniť v prospech osoby oprávnenej, v československo-maďarskom clearingu alebo v t. zv. „transferovej konštrukcii“ (cez podúčet B účtu Výmena obyvateľstva).
(2) Ak Ceduľová banka, príslušná podľa bydliska zaviazaného, by nemohla povoliť úhradu v československo-maďarskom clearingu, povinná je povoliť a previesť úhradu v t. zv. transferovej konštrukcii v tom prípade, keď alimentačná povinnosť preukázaná podľa čl. II.
a) prislúcha na základe právneho pravidla alebo súdneho (administratívneho) rozhodnutia zakladajúceho sa na ňom,
b) zakladá sa na verejnonotárskej listine, ktorá bola vyhotovená pred 1. májom 1947 rešp. na listine, ktorá bola súdne alebo verejnonotársky overená pred 1. májom 1947, alebo na takej smluve, ktorá bola do tohto dňa pozemnoknižne zaistená.
Článok IV.
Obe Ceduľové banky sú opravnené v prípade, keď to hľadiska devízového hospodárenia vyžadujú, miesto sumy ponúknutej titulom peňažného plnenia nahradzujúceho vydržovanie naturálne, povoliť a previesť úhradu sumy sníženej úmerne skutočným potrebám oprávnenej osoby. V prípade takéhoto sníženia príslušná Ceduľová banka povolí podľa platných devízových predpisov dobropis nepovolenej sumy na viazaný účet v prospech oprávnenej osoby.
Článok V.
(1) Zaviazaná strana, po obdržaní povolenia, môže zaplatiť u príslušnej Ceduľovej banky sumu, ktorej úhrada jej bola povolená.
(2) Zaviazaná strana oslobodzuje sa od svojho zaväzku, v prípade, že sa strany inak nedohodly, vtedy, keď poukázaná suma bola vyplatená.
Článok VI.
Obe Ceduľové banky dohodnú sa na technických podrobnostiach, podľa ktorých sa budú úhrady diať.
Článok VII.
V otázke, či zaviazaná alebo oprávnená osoba je presídlencom, smerodajná je potvrdenie Osídľovacieho úradu pre Slovensko resp. Maďarského vládného presídľovacieho komisariátu. V spornom prípade rozhoduje Smiešaná komisia.
V Budapešti dňa 24. septembra 1948.
Za čs. složku:
Dr. Pohánka v. r.
Dr. Záturecký v. r.
Za maď. složku:
Dr. Bólya v. r.
Dr. Zsolt v. r.